Á Mýri , Tröð og Hliði búa litlir jólaálfar sem koma fram í dagsljósið í desember . Tveir álfar búa á hverri deild og fá að fara með sitt hvoru barninu heim á hverjum degi fram að jólum . Álfunum fylgja stílabækur , sem foreldrar hjálpa börnunum sínum að skrifa í um það sem barnið og álfurinn gerðu yfir daginn . Börnin koma svo daginn eftir með álfana aftur í leikskólann og í samverustund les kennarinn fyrir krakkana það sem var skrifað í bókina og svo er ákveðið hverjir taka álfana með heim í lok dags . Álfarnir á Mýri heita Sveinki og Sveinka en þau eiga fallegar stílabækur sem fylgja þeim í fallegum rauðum pokum . Sveinki á græna jólabók og Sveinka á rauða . Jólaálfarnir á Tröð heita Jón og Jóna og eiga fallegar jólastílabækur sem fylgja þeim í pokanum , Jón á jólasveinabók og Jóna á músabók . Jólaálfarnir á Hliði heita Tóti og Sveinn og þeir eiga líka fallegar stílabækur sem fylgja þeim hvert sem þeir fara . Tóti á kisubók og Sveinn á Jólasveinabók .